વિજાતીય સંબંધોના પ્રશ્નો પુરુષોને સૌથી વઘુ ગુંગળાવે છે. પુરુષ સ્ત્રીને હેરાન કરતો હોય કે પુરુષ સ્ત્રીને છેતરી જાય તો સ્ત્રી માટે પોતાના લાગતા વળગતાને તેની ફરિયાદ કરવી સહજ છે. પરંતુ, સ્ત્રી પુરુષને હેરાન કરતી હોય કે સ્ત્રી પુરુષને છેતરી જાય તો મોટાભાગના પુરુષો તો ચુમાઈને બેસી જ રહેતા હોય છે. પતિ મારતો હોય કે અન્ય સ્ત્રી સાથે લગ્નેત્તર સંબંધો ધરાવતો હોય તો તેની રજુઆત પત્ની અન્ય સમક્ષ આસાનીથી કરી શકે છે, પરંતુ પત્ની મારતી હોય (એક સર્વેક્ષણ પ્રમાણે પતિ-પત્ની વચ્ચે થતી મારામારીમાં વીસ ટકા કિસ્સાઓમાં પત્નીઓ પતિને ઝુડતી હોય છે) કે અન્ય પુરુષ સાથે લગ્નેતર સંબંધ ધરાવતી હોય તો પુરુષ એટલી સહજતાથી કોઇને’ય કહી શકે ?! પુરુષો માટે એવી કેટલીય કહી ના શકાય અને સહી ના શકાય એવી બાબતો છે કે જેમાં તેની મુંઝવણનો પાર નથી રહેતો.